《木兰花慢（赋雪）》
宋代·卢祖皋

洒窗声未定，怪襟袖、峭寒欺。渐邑界空明，山河表里，玉幻琼移。邑边占春最早，万花中、不遣一尘飞。清想吟鞭瘦倚，醉怜歌锦红围。

谁知。未去心期。慵酒更慵诗。算可人惟有，光浮茗碗，香浸梅枝。长安又惊岁换，笑吹来、空点发成丝。一舸沧江浩渺，几回归梦参差。

作者简介：卢祖皋(约1174—1224)，字申之，一字次夔，号蒲江，永嘉（今属浙江）人。南宋庆元五年(1199)中进士，初任淮南西路池州教授。今诗集不传，遗著有《蒲江词稿》一卷，刊入“彊村丛书”，凡96阕。诗作大多遗失，唯《宋诗记事》、《东瓯诗集》尚存近体诗8首。